บิ๊กป้อม เลี่ยงตอบ ยกมือโหวต พิธา โยนเป็นเรื่องสภา อุบตอบพร้อมทำหน้าที่ส.ส.ในสภาหรือไม่ ชี้ รอกกต.รับรองผลเลือกตั้งก่อน  เมื่อเวลา 14.40 น. วันที่ 16 พ.ค.2566 ที่พรรคพลังประชารัฐ (พปชร.) พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ ให้สัมภาษณ์ถึงการพูดคุยกับ พล.อ.ประยุทธ์ จันทร์โอชา นายกรัฐมนตรี ภายหลังการประชุมคณะรัฐมนตรี (ครม.) ว่า เป็นการสอบถามกันว่าสบายดีหรือไม่ ผู้สื่อข่าวถามว่าตอนนี้กำลังใจดีหรือไม่ พล.อ.ประวิตร กล่าวว่าสบายดี  เมื่อถามว่าพล.อ.ประวิตร เป็นปาร์ตี้ลิสต์คนเดียวของพรรคพลังประชารัฐ พร้อมเข้าไปทำหน้าที่ส.ส.ในสภาหรือไม่ พล.อ.ประวิตร กล่าวว่า ก็แล้วแต่ ต้องรอดูก่อน  ผู้สื่อข่าวถามว่าเมื่อถึงขั้นตอนการโหวตนายกฯ พล.อ.ประวิตร จะยกมือสนับสนุนนายพิธา ลิ้มเจริญรัตน์ หัวหน้าพรรคก้าวไกล หรือไม่ พล.อ.ประวิตร กล่าวว่า รอให้เขาว่าไปตามขั้นตอนของสภาก่อน  ผู้สื่อข่าวถามว่าช่วงนี้ดูพล.อ.ประวิตร ไม่เครียดกับผลการเลือกตั้งที่ออกมา พล.อ.ประวิตร กล่าวว่า ไม่เครียด เมื่อถามย้ำว่าพร้อมทำงานในสภาในฐานะส.ส.หรือไม่ พล.อ.ประวิตร กล่าวว่า รอให้เขาประกาศก่อน  เมื่อถามว่าพร้อมจะเป็นผู้นำฝ่ายค้านในสภาหรือไม่ พล.อ.ประวิตร กล่าวว่า คะแนนยังไม่ถึง เมื่อถามว่าพร้อมจะเป็นฝ่ายรัฐบาลหรือไม่ พล.อ.ประวิตร ไม่ตอบคำถามและเดินเข้าลิฟท์ไปประชุม ที่ชั้น 5 ทันที
บิ๊กป้อม พล.อ.ประวิตร วงษ์สุวรรณ พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร พล.อ.ประวิตร
พิธา นายพิธา ลิ้มเจริญรัตน์